rlitschk/wikidir huggingface dataset:
Nicole Evangeline Lilly (* 3. August 1979 in Fort Saskatchewan, Alberta, Kanada) is en kanaadsche Schauspelersche un Schrieversche. Mit ehr Rull Kate Austen in de US-amerikaanschen Feernsehreeg Lost is se weltwiet bekannt worrn. Lilly is in Kelowna (British Columbia) vun de Model-Agentur Ford opdeckt worrn. Ofschoonst se toeerst in Loopbahn as Model inslahn hett, hett se ehrn Verdrag bi Ford blots ünnerschreven, üm sik dat Studium an de University of British Columbia tpo finanzeren. As se achjteihn weer, hett se vör korte Tiet mit en protestantschen Grupp op de Philippinen leevt, üm dor humanitäre Hülp to geven Vun 2004 bit 2010 hett se in de Feernsehreeg Lost mitspeelt un weer in’n März 2007 vun de Lesers vun de US-Tietschrift TV Guide as erotischte Fru in’t US-Feernsehn wählt. Vun 2001 bit 2003 weer se mit den kanaadschen Ieshockeyspeler Murray Hone verheiraat, vun 2004 bit 2009 weer se mit ehrn britischen Schauspeelkolleeg Dominic Monaghan tosamen, de ok bi Lost mitspeelt hett. To Tiet is se mit Norman Kali tohopen, de ok an’n Set vun Lost mitarbeit hett. In’n Mai 2011 hett se ehr eerst Kind kregen. Se leevt to Tiet op Hawaii. In’n Juni 2011 is publiek worrn, dat Lilly as Tauriel
Last Ride is de Titel vun en austraalsch Filmdrama ut dat Johr 2009. Dat weer de eerste Film vun den Speelbaas Glendyn Ivin, de Hööftrullen weern besett mit Hugo Weaving un den Nawassschauspeler Tom Russel, de in den Film Vadder un Söhn dorstellt. De Inholt baseert op den Roman Last Ride vun Denise Young. De Film fangt dormit an, dat de junge Chook mit sien Vadder Kev an en Tanksteed kummt, woneem sik Kev de Hoor afsnieden deit. Dat Auto lett Kev kort later op en verlaten Grundstück stahn un schrufft de Kenntekens af. Na en Nacht ünner fre’en Himmel besöölt se Kev sien fröhere Bruut Maryanne, de bang is, dat Kev ehr Arger maken deit. Man se gifft Verlööf, dat se wat eten un sik waschen künnt. Kev un Maryanne hebbt sogor Sex, man ünenr de Bedingen, dat he dorna wedder verswinnen deit. Chook warrt vun Maryanne gewohr, woans se un Kev sik kennen lehrt hebbt. Dat weer in en Gefängnis, woneem Kev en Straaf afseten hett. Se fraagt na de Telefonnummer vun Max, mit den se un Kev fröher tohopen leevt hebbt. Chook fraagt er dorophen, wat se Max anropen künn, üm to höörn, dat em dat goot
Simone Greiner-Petter-Memm (* 15. September 1967 in Jena as Simone Greiner-Petter) is en ehmalge düütsch Biathletin. Se is verheiraadt mit den ehmalgen Kombinierer Silvio Memm un hett een Kind. Simone Greiner-Petter-Memm fung as so völ Biathleten as Langlöpersche an. Hör eerst internatschonaler Spood weer de Sülvermedaille över 15 km bi de Nordisch Nordische Junioren-Skiweltmeeisterschapen 1987 in Asiago För de DDR is se bi de Olympisch Winterspelen 1988 in Calgary an den Start gahn un wurr mit de Staffel Fievte. Hör Eenzelstarts weern meester weniger spoodriek. Hör letzte Sieg as Langlöpersche fier Simone Greiner-Petter-Memm bi den Skiweltcup in dat italieensch Toblach in' Januar 1988. 1990 truck se sück vun den Leistungssport torüch. Nah de Gebort vun hör Kind keem se 1991 as Biathletin torüch to'n Leistungssport un is 1992, noch ünner de Naam Simone Greiner-Petter, eerstmals in' Weltcup start. To en tragisch Figur wurr Greiner-Petter-Memm bi dat olympisch Staffelrennen 1994 in Lillehammer. De düütsch Staffel leeg in utsichtsriek Positschoon, se weer nah Uschi Disl un Antje Harvey de darte Löperin. Bi twee Scheetinlagen kunn se mit de maximale Antall vun 16 Patronen blots veer Mal drapen un muss sowohl nah dat Liggend- as ok nah dat Stahndscheeten jewiels dree Straafrunnen loopen.
Reinstörp liggt 12 km in’n Osten von Lümborg. De Gemeen Reinstörp höört to de Samtgemeen Oostheid un hett Inwahners (Stand ). To Reinstörp höört de Dörper Wendhusen mit Nei-Wendhusen, Holzen, Horndörp mit Bredenstein und Sülbeck mit Nei-Sülbeck. De Samtgemeen Oostheid besteiht süst noch ut de Gemeen Borndörp, Neetz, Themsborg, Vastörp un Wendsch Evern. In de Naberschaft liggt uk noch de Gemeen Scharnbääk un de Stadt Lümborg. In eein ole Urkund von 27. November 1124 kann man nalesen, dat Reinstörp to dei Tied eein Dörp mit eein Kerk west is un to dat Klooster Raastäe höört hett. Städer un Gemenen in den Landkreis Lümborg Addelborg | Ahndörp | Amelkusen | Amt Neehuus | Barnst | Bätzendörp | Bewick | Bleikd | Boitz | Boorn | Borendörp | Briedel | Dahlenborg | Dahlm | Düütsch Äwern | Echen | Emsen | Handörp | Haunstörp | Hittbargen | Kerkgellsen | Lümborg | Lüürsborg | Mechtsen | Melbeck | Näätz | Norndörp | Olndörp | Radbrouk | Rehlen | Reinstörp | Reppenstää | Rullstörp | Scharnbääk | Soosdörp | Sugellsen | Themsborg | Toschelop | Vastörp | Vögelsen | Wendsch-Ävern | Westergellsen | Wittörp
En Stüürkreis weer in de prüüßsche Provinz Hannover von 1867 bet 1885 en Bezirk von de Finanz- un Militärverwaltung. De Stüürkreise sünd aver ok för statistische Saken bruukt worrn. För de allgemene Verwaltung weer dat Königriek Hannover in söss Landdrostien indeelt, de wedder in Ämter un sülvstännige Städer deelt weren. Nadem Prüßen na’n Düütschen Krieg von 1866 dat Königriek Hannover innahmen harr, sünd in de nee billte Provinz Hannover düsse Verwaltungseenheiten toeerst bestahn bleven. An’n 12. September 1867 hett Prüßen de Ämter un Städer in de Provinz tosätzlich to Stüürkreise tohoopfaat, de för de Finanz- un Militärverwaltung dor weren. De Stüürkreise harrn keen Landraad un ok keen allgemene Verwaltungsfunkschonen, weren von de Grött her aver mit de Landkreise in’n Rest von Prüßen to verglieken. Besünners för statistische Saken sünd se dorüm jüst so as Landkreise behannelt worrn. Dat Leid över en Stüürkreis harr en Kreishauptmann. To’n 1. April 1885 hett dat denn in de Provinz Hannover en Verwaltungsreform geven, bi de de sülve Verwaltungsgliederung as in’n Rest von Prüßen inföhrt worrn is. Ut de Landdrostien sünd Regerungsbezirke worrn, de in acht Stadtkreise un 69 Landkreise indeelt weren. De ne’en Landkreise harrn in veel Fäll de sülven Naams as vörher Stüürkreise,
Dit Woort hett noch annere Bedüden: kiek dorför ünner Straat (See). Ene Straat (vun latiensch [via] strata för plasterte [Straat]) is en Padd över Land, de en faste Böverflach hett un op den een mit Fohrtüüch oder to Foot to annere Plätz henkamen kann. Straten warrt bruukt, gau un licht an ferne Plätz to kamen. Besünners, wenn dat keen Waterweg to dissen Platz gifft. De groten Rieken in de Historie bruken gode Weeg, dat se gau to de Öörd an’n Rand vun ehr Rieken langen kunnen. De Römers (Römerstraten), de Inkas un vele annere harrn ditwegen grote Stratensystemen opboot. De Römerstraten sünd in Europa to’n Deel noch bet in’t 19. Johrhunnert bruukt worrn. Eerst mit den britischen Inschenör John McAdam keem en modernen Stratenbo op. In’t Johr 1815 hett he bi Bristol de eerste Landstraat mit Schotter boen laten. De Straat leeg höger as de Ümgegend, dat dat Regenwater affleten kunn. Vun den Naam McAdam kummt ok de Begreep „Makadam“ för disse Oort vun Stratenbo. In Middeleuropa sünd denn vun 1850 an de Chausseen opkamen. M. L. Lay: Die Geschichte der Straße. Vom Trampelpfad zur Autobahn. Campus Verlag, Frankfurt 1994
En Sund is en Stück vun de See, dat twischen twee Landrebeden liggt. Sunnen weren strateegsch jümmer vun Bedüden in de Historie. Schipperee un Hannel köönt vun den, de de Kuntrull över den Sund hett, verhinnert oder to’n Bispeel mit Toll beleggt warrn. Dör dat Seerechtsövereenkamen is hüüt internatschonal fastleggt, dat Scheep un Luftfohrtüüch dat Recht hebbt, ahn dat se hinnert warrt Sunnen to passeren.
Slobodan Martinović (* 25. Juli 1945 in Belgrad; † 10. Januar 2015 in Smederevo) weer en serbsch Schachspeler. 1979 kreeg he den Großmeestertitel von de FIDE. För dat dormalige Jugoslawien hett he 1968 un 1969 an de Studenten-Weltmeesterschap vun de Mannschapen deelnommen. He hett ok mehrere Turniersiege fiern kunnt un in de düütsch Schachbundsliga speelt. Nahroop (engelsch) Martinovic up 365chess.com Partien un Körtbiografie up chessgames.com (engelsch)
De Abayudaya (Kinner vun Judah) sünd en Gemeenschop vun swartafrikaansche Jöden, de in Uganda an’n Foot vun’n Barg Elgon leevt. De 750 Liddmaten wahnt in de Regionen in Nabugoya bi Mbale un Pallisa. De jöödsche Gemeen hett sik unafhangig vun de Falascha in Äthiopien billt. De Krieger Semei Kakungulu, de ünner britisch Regeer toeerst den protestantschen Glöven annahmen harr, befaat sik, nadem he vun de Briten nix mehr weten wull, mit den Glöven vun de christliche Gemeenschop vun de Abamalaki, de jüüdsche Elementen in ehren Glöven opnahmen harr. Dat Jödendom faszineer Kakungulu so, dat he 1919 vun de Abamalaki Afstand nehm un sik nu to’n Jööd verkloor. He sammel Glövensbröder üm sik, mit de he bi Mbale siedel. Eerst 1926, as de Gemeen dat eerste Maal Kuntakt to en witten Jööd harr, de welke Tiet bi de Gemeen bleev un ehr de jüüdschen Ritualen lehr, legen se den Glöven an Jesus Christus kumplett af. To de Tiet vun den Diktater Idi Amin hebbt se de Abayudaya verfolgt, so dat vun de3.000 Personen to de Tiet vele den Dood funnen hebbt un de ganzen 30 Synagogen un de hilligen Böker tonicht maakt wörrn. Eerst 2002 hett de jüüdsche Weltgemeen de Abayudaya
Berge betekent Berge, Oort in de Gemeen Essen, Noordrhien-Westfalen, Berge, Oort in de Gemeen Hoogstee in’n Landkreis Groafschup Bentem, Neddersassen, Berge, Gemeen in’n Landkreis Ossenbrügge, Neddersassen, Berge, Oort in de Gemeen Gievelsbiärg in’n Iämpe-Ruhr-Kreis, Noordrhien-Westfalen, Berge, Stadtdeel von de Stadt Homberg in’n Schwalm-Eder-Kreis, Hessen, Berge, Oort in de Gemeen Neu-Eichenberg in’n Werra-Meißner-Kreis, Hessen, Berge, Oort in de Gemeen Großpostwitz in’n Landkreis Bautzen, Sassen, Berge, Gemeen in de Provinz Teruel, Spanien, Berge, en Band ut Berlin, Berge, Tiedschrift för Alpinismus, Herren vom Berge, Eddelfamilie ut Oostwestfalen. Berge is de Familiennaam von Abraham Berge (1851–1936), noorweegschen Politiker, Adolf zum Berge (1828–1889), düütschen Journalist, Anne Berge (* 1966), noorweegsche Skirennlöperin, Anne La Berge (* 1955), US-amerikaansche Flötenspelerin un Kumponistin, Arnold van den Berge († 1370), düütschen Börgermeester, Bernardus Gerardus ten Berge (1825–1875), nedderlandschen Maler, Bernhard Schulte Berge (* 1955), düütschen Generaalmajor, Bjørn Berge (* 1968), noorweegschen Gitarrspeler, Bram ten Berge (* 1986), nedderlandschen Tennisspeler, Brynhild Berge (1901–1975), noorweegsche Waterspringerin, Christian Berge (* 1973), noorweegschen Handballspeler un -trainer, Claude Berge (1926–2002), franzööschen Mathematiker, David Berge (* 1977), düütschen Ieshockeydoorhöder, Elisabeth von Berge (1838–1909), düütsche Schrieversche, Ewald Berge (1891–1974), düütschen Veterinärmediziner, Friedrich Berge (1811–1883), düütschen Naturforscher, Gerhard Berge (1926–2006), düütschen Pianist, Gerhard vom Berge (†
Theodor Christian Fachtmann (* 30. Januar 1815 in Börstel; † 10. Januar 1894 in Paane) weer en hannöverschen Verwaltungsbeamten. Fachtmann is 1815 as Söhn von Gottlieb Wilhelm Rudolph Fachtmann (1781–12. Dezember 1855) in Börstel boren. Sien Vader weer Pastoor in dat Klooster Börstel. He hett mit dat Sommersemester 1833 anfungen, an de Universität Halle Juristeree to studeren. 1840 keem he as Auditer in dat Amt Grönenberg, 1845 as Amtsassesser in dat Amt Lingen, 1849 an de Landdrostie Ossenbrügge un denn 1851 as Regerungsraad un Referent an dat Binnenministerium in Hannover. 1855 güng he as Amtsverwalter in dat Amt Hagen un is dor 1858 Amtmann worrn. He weer 1857 Mitgrünner von’n Landweertschoplichen Vereen un is 1858 Viezpräsident von’n Provinzialvereen to Bremervöör worrn. In Hagen weer he 1856 ok Mitgrünner von de Amtsspoorkass (höört vondaag to de Werser-Elv-Spoorkass). 1865 is he Amtmann von dat Amt Oosterholt worrn. Nadem Prüßen dat Königriek Hannover annekteert hett, hett Fachtmann sien Amt denn Amtshauptmann heten. He weer von 1867 bet 1877 bito Kreishauptmann von’n Kreis Oosterholt. 1877 is he na dat Amt Aimbeck un den Kreis Aimbeck wesselt un harr dor de sülven Ämter. Bi de Verwaltungsreform to’n 1. April 1885 hett he dat Amt as
Carl August Grote (* 30. August 1825 in Wienhusen; † 24. März 1895 in Ossenbrügge) weer en düütschen Verwaltungsbeamten. Von der Grote is 1825 as Söhn von Agnes Louise Elisabeth, borene Schulze (23. August 1805-20. Mai 1892), un Friedrich Georg Ludwig Grote (17. November 1788-1. September 1868) in Wienhusen boren. He hett an de Universität Göttingen Juristeree studeert un dor 1845 dat Corps Hercynia Göttingen mit grünnt. Ok an de Universität Heidelberg hett he en Tied studeert. Na dat Studium is Grote 1852 Auditer in Gifhorn worrn un 1853 Amtsassesser in Hannover. 1860 is he as Polizeiassesser to de Polizeidirekschoon Hannover wesselt. Von 1865 bet 1867 weer he Polizeiraad un Baas von de Polizeidirekschoon Göttingen. Grote weer von 1868 bet 1877 Amtshauptmann von dat Amt Ibig un denn von 1877 bet 1880 as Nafolger von Theodor Fachtmann Amtshauptmann von dat Amt Oosterholt un Kreishauptmann von’n Kreis Oosterholt. Sien Nafolger weer Hermann Franzius. 1880 is he denn in’n Kreis Ossenbrügge wesselt un hett dor dat sülve Amt hatt. Bi de Verwaltungsreform to’n 1. April 1885 hett he dat Amt as eersten Landraad von’n nee grünnten Kreis Ossenbrügge övernahmen. Dat is he bet to sien Dood 1895 bleven. Sien Nafolger weer August
Ringkøbing is ene Stadt in Däänmark un Seet vun de Amtskommun Ringkjøbing. Se liggt an’e Ringkøbingföör in de Neeg vun de Noordsee. Ringkøbing is Seet vun de Kommun Ringkøbing. Archäoloogsche Funnen düüd dorop hen, dat de Stadt in’t 13. Johrhunnert opkeem. Ringkøbing weer in disse Tiet dör de Laag an’e Föör de eenzige bruukbore Haven an de däänsche Noordseeküst. Dat Stadtrecht is vun 1443. Siet dat 17. Johrhunnert is de Infohrt in’e Ringkøbingföör dör Wind un Seeströöm na Süden wannert un de Stadt hett ehr Bedüden as Haven verloren. Eerst as de Kanal vun Hvide Sande boot worrn is, weer de Föör wedder seker mit de See verbunnen. In’t Zentrum vun Ringkøbing finnt sik vele nette ole Gaten, de vun’n Marktplatz ut to’n groten Deel Richt Water föhrt. Schöön is de Kark ut dat 14. Johrhunnert. De Karktoorn is baven breder as nerrn. De Kark hett en Altarbild vun Arne Haugen Sørensen un ene Orgel ut dat 17. Johrhunnert. Websteed vun de Kommun (däänsch)
Friedrich August Knost (* 21. September 1899 in Ossenbrügge; † 22. August 1982 ok dor) weer en düütschen Verwaltungsbeamten. Knost is 1899 in Ossenbrügge boren un weer dor op dat Gymnasium. Na dat Abitur hett he 1918 anfungen an de Universität Göttingen Juristeree to studeren. He hett 1921 sien Dokter, in dat sülve Johr de eerste un 1925 de twete juristische Staatsprüfung maakt. He hett 1925/1926 in de prüüßsche Verwaltung bi dat Landraadsamt in’n Landkreis Merseborg un denn bet 1934 bi de Regerung in Kassel arbeidt. In’n Mai 1933 is Knost Liddmaat von de NSDAP worrn. He hett 1934/1935 un 1939 bet 1943 in Berlin in de Reichsstelle für Sippenforschung arbeidt, en Deenststeed von dat Rieksbinnenministerium. Tohoop mit sien Vörsett’ten, den Ministerialraad Bernhard Lösener, hett Knost 1936 en Kommentar to de Nürnberger Raaßgesetten schreven, de bet 1943 in fiev Oplagen rutkamen is. In de Johren 1936 un 1937 bet 1939 weer Knost in de prüüßsche Bo- un Finanzdirekschoon. Von 1943 bet 1945 weer he bi de Regerung in Ossenbrügge. In dat Entnazifizerungsverfohren is Knost 1948 in de Kategorie 5 (Entlastete) indeelt worrn. So kunn he 1950 glieks wedder Regerungsdirekter in dat Land Neddersassen warrn. He weer as Regerungsviezpräsident kommissarsch Baas
Corinne Mireille Dominique Niogret (* 20. November 1972 in Nantua) is en ehmalge franzöösch Biathletin. Corinne Niogret weer 1988 to'n eersten Mal in' Biathlon-Weltcup aktiv. All bi de Olympisch Winterspelen 1992 in Albertville kunn se en vun hör gröttsten Erfolge erringen, se wunn mit de franzöösch Staffel (dormals 3 x 7,5 Kilometer) de Goldmedaille (gemeensam mit Anne Briand un Véronique Claudel). Bi de Olympisch Winterspelen 1994 in Lillehammer wunn se mit de Staffel noch mal de Bronzemedaille. Ok in de Johren 1998 un 2002 hett se an Olympisch Spelen deelnommen, aber kien Medaillen mehr wunnen. Corinne Niogret wurr buterdem dreemal Weltmeesterin, 1995 un 2000 wunn se jewiels de Eenzelrennen över 15 km, 1993 wunn se den Mannschapswettbewarf. All tosommen wunn se in hör Karriere 15 Medaillen bi Weltmeesterschapen un twee Medaillen bi Olympisch Spelen. Hör best Endplatzeeren in den Weltcup reck se 2000 mit Platz 3. Olympisch Winterspelen: 1992: 1x Gold (Staffel) 1994: 1x Bronze (Staffel) Weltmeesterschapen: 1993: 1x Gold (Mannschap), 1x Sülver (Staffel) 1994: 1x Bronze (Mannschap) 1995: 1x Gold (Einzel), 1x Sülver (Staffel), 2x Bronze (Sprint, Mannschap) 1996: 1x Sülver (Staffel), 1x Bronze (Mannschap) 1998: 1x Sülver (Verfolgung) 1999: 1x Sülver (Einzel), 1x Bronze (Staffel) 2000: 1x Gold
Charles Hard Townes (* 28. Juli 1915 in Greenville, South Carolina; † 27. Januar 2015) weer en US-amerikaansch Physiker un Nobelpriesdräger. Charles Hard Townes wurr an’ 28. Juli 1915 as Söhn vun den Afkaat Henry Keith Townes un de sien Fru Ellen (Hard) Townes in Greenville (South Carolina) boren. He wurr an apenlich Schoolen in Greenville ünnerricht un fung dornah en Studium an de Furman University in Greenville an, dat he 1935 mit den Bachelor of Science in Physik un den Bachelor of Arts in modern Spraken „summa cum laude“ afslooten hett. Nah den Master-Afsluss in Physik an de Duke University 1936 hett he 1939 sien Doktertitel in Physik an dat California Institute of Technology över Isotopentrennung un Karnspin maakt. 1933 bit 1947 weer he bi den Bell Laboratories, wo he in’ Tweeten Weltkrieg an den Insatz vun Radar bi Bombern arbeiten dee, worto he Radarsysteme mit immer körter Wellenlängten entwickeln dee. 1948 wurr he Associate Professor un 1950 Perfesser för Physik an der Columbia University. 1950 bit 1952 weer he Executive Director vun dat Columbia Radiation Laboratory un 1952 bit 1955 Vörsitter vun de Physik-Fakultät. Van 1959 bit 1961 weer he Viezpräsident un Direkter för Forschung an dat Institute
Georg Hermann Quensell (* 22. August 1815 in Lautenthal; † 14. Februar 1877) weer en düütschen Verwaltungsbeamten. Quensell is 1814 as Söhn von Marie Charlotte, borene Schmidt (1. Juni 1787-19. November 1846), un den Forstmeester Heinrich Georg Siegmund Quensell (15. Oktober 1778-30. Juni 1850) in Lautenthal boren. Na dat Studium von de Juristeree hett he sien Loopbahn in’n hannöverschen Staatsdeenst in Lindau anfungen. Von dor is he 1844 na dat Amt Erichsborg wesselt un 1849 as drüdden Beamten in dat Amt Lamspringe. Na de Tied in Lamspringe hett he bi de Landdrostie Lümborg arbeidt. 1852 weer he Amtmann in dat Amt Lesum. Von dor güng he 1855 as Nafolger von Ferdinand Wippern as Amtmann na dat Amt Dorum. Nadem 1867 Prüßen dat Königriek Hannover annekteert hett, hett Quensell sien Amt denn Amtshauptmann heten. Dat is he bet 1873 bleven. Na em is Alexander Sostmann Amtshauptmann von dat Amt Dorum ween. 1873 is Quensell denn Kreishauptmann von’n Kreis Aimbeck worrn. Dat is he bet to sien Dood 1877 bleven. Quensell is an’n 14. Februar 1877 na en Slaganfall doodbleven. He hett an’n 24. April 1853 Marie Charlotte Franziska Lüntzel (5. August 1827-24. Mai 1929) freet. De beiden hebbt de fiev Kinner
Paul Muni (* 22. September 1895 in Lemberg, Öösterriek-Ungarn (hüüd Ukraine) as Meshilem Meier Weisenfreund; † 25. August 1967 in Montecito, Kalifornien) weer en US-amerikaansch Schauspeler. He wunn 1937 den Oscar as best Hööftdorsteller. Muni weer de Söhn vun jöödsch Schauspeler-Öllern ut Galizien, de mit hüm as lütt Kind in de USA utwannern deen. He is in New York City un Cleveland upwussen un is all as Kind neben sien Öllern in jöödsch Theater uptreden, wo he sien Schauspeelutbillen kreeg. Bis 1926 is he ahn Utnahm blots in Theaterstücken uptreden, de in Jiddisch Spraak upführt wurrn. Nah eersten Erfolgen an’ Broadway ünnerschreev he 1928 en Verdrag mit de 20th Century Fox in Hollywood. All sien eerst Filmupträe 1929 in The Valiant broch hüm sien eerste Oscarnomineeren för de best Hööftrull 1930 in. Wegen sien swaak Hart kunn Muni, de as herutragen Charakterdorsteller gull, aber blots in 22 Filmen in de Loop vun sien Karriere spelen. Dorbi broch he dat aber up fiev Oscarnomineeren, jeweils för de beste Hööftrull, wiel he in sien Filmen immer de Hööftrull speel. He kreeg de Pries an Enn’ för sien Dorstellen vun Louis Pasteur in den glieknamigen Film ut dat Johr 1935 ünner de Regie
Greig Fraser (* 3. Oktober 1975 in Melbourne) is en austraalsch Kameramann. Besünners bekannt wurrn is he dör sien Arbeit bis de Films Bright Star (2009) un Zero Dark Thirty (2012). Jewboy (2005) Out of the Blue (2006) Bright Star (2009) Last Ride (2009) The Boys Are Back (2009) Let Me In (2010) Killing Them Softly (2012) Snow White and the Huntsman (2012) Zero Dark Thirty (2012) Foxcatcher (2014) The Gambler (2014) Greig Fraser in de Internet Movie Database (engelsch) Greig Fraser profile at the Internet Encyclopedia of Cinematographers
Olav Jordet (* 27. Dezember 1939 in Tolga) is en ehmalger norweegsch Biathlet. Bi de Olympisch Winterspelen in Innsbruck wunn he över 20 Kilometer de Bronzemedaille achter Wladimir Melanin un Alexander Priwalow. Mit de norweegsch Staffel wunn he veer Johr later bi de Spelen in Grenoble de Sülvermedaille över 4 x 7,5 Kilometer. Bi de Weltmeesterschap 1965 wurr he Weltmeester in’ Eenzel över 20 Kilometer vör Nikolai Pusanow ut de Sowjetunion un Antti Tyrväinen ut Finnland. Disse Leistung broch hüm in sien Heimatland de Morgenbladet-Goldmedaille in. Olav Jordet in de Datenbank vun Sportsreference.com (engelsch)
Yves Chauvin (* 10. Oktober 1930 in Menen, Belgien; † 28. Januar 2015 in Tours, Frankriek) weer en franzöössch Chemiker. He kreeg den Nobelpries för Chemie in dat Johr 2005. Sien Studium hettt Yves Chauvin an de École Supérieure de Chimie Industrielle de Lyon (hüüd CPE Lyon) maakt un dor 1954 sien Afsluss maakt. Meest sien gesamt wetenschaplich Leven hett he an dat Institut Français du Pétrole (IFP) in Rueil-Malmaison dicht bi Paris verbrocht. Midden vun de 1990er Johren gung he in Ruhestand un weer toletzt Directeur de Recherche Honoraire (Forschensdirekter ehrenhalber). Siet 1996 weer he Liddmaat vun de Académie des sciences. Över dat Leven vun Chauvin is wenig bekannt, de Wetenschapler leev torüchtrucken in Tours. He weer verheiraadt, sien Fru, mit de he twee Söhns harr, is 2004 storven. Chauvin sülvst is an’ 28. Januar 2015 in dat Öller vun 84 Johr in Tours storven. Chauvin beschreev 1970 eerstmals nipp un bau de Olefinmetathese, bi de Olefine (Alkene) ut eenfack Köhlenwaterstoffverbinnen synthetiseert wurrn. Eerst 1990 gelung dat Richard Royce Schrock en Katalysator för dit Verfohren to entwickeln. Nahdem Robert Howard Grubbs twee Johr later den luftstabilen Grubbs-Katalysator entwickelt harr, wurrd de bit hüüd in de chemisch Industrie insett. In’
John Olov Güttke (* 30. März 1931 in Eda; † 18. Dezember 2007 in Gunnarskog) weer en sweedsch Biathlet. John Olov Güttke is in sien aktiv Tiet för den Vereen Åmotfors Skytteförening antreeden. Sien gröttsten Erfolg fier he bi de Olympisch Winterspelen 1964 in Innsbruck, wo he an den eenzigen Biathlon-Wettkamp, dat Eenzel, deelnehmen dee. He reck woll blots de söbenteihnst Looptiet, aber wiel he blots tweemal nich drapen harr, wat hüm veer Straafminüten inbroch, keem he up den negenten Rang un weer dormit de best sweedsch Starter. John Olov Güttke in de Datenbank vun Sportsreference.com (engelsch) Güttke up de Websteed vun dat Sweedsch Olympisch Komitee